## Zakon o izmjenama i dopunama Zakona o zadrugama

### NN 12/2002 (6.2.2002.), Zakon o izmjenama i dopunama Zakona o zadrugama

# HRVATSKI SABOR

if !supportEmptyParas endif

289

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O ZADRUGAMA

Proglašavam Zakon o izmjenama i dopunama Zakona o zadrugama, koji je
donio Hrvatski sabor na sjednici 25. siječnja 2002.

Broj: 01-081-02-335/2

Zagreb, 30. siječnja 2002.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O ZADRUGAMA

Članak 1.

U Zakonu o zadrugama
(»Narodne novine«, br. 36/95. i 67/01.) u članku 1. stavku 1. iza riječi:
»zajedničke dobiti« dodaju se riječi: »ili drugih interesa«.

U stavku 2. iza riječi: »fizička
osoba« dodaju se riječi: »i pravna osoba«.

Članak 2.

U članku 5. dodaje se stavak
2. koji glasi:

»(2) Ovaj Zakon primjenjuje
se i na zadruge čije je osnivanje i poslovanje uređeno posebnim propisima, osim
ako tim propisima nije što drukčije određeno.«

Članak 3.

U članku 6. dodaje se stavak
2. koji glasi:

»(2) Posebna skrb države očituje
se kroz stvaranje okruženja za razvoj zadrugarstva. Država će poticati
osnivanje zadruga i razvojne projekte zadruga i zadružnog sustava, sukladno
gospodarskoj i socijalnoj strategiji razvoja.«

Članak 4.

Članak 7. mijenja se i glasi:

»(1) Zadrugu mogu osnovati
najmanje tri osnivača, ako posebnim zakonom nije drukčije određeno.

(2) Novi zadrugari imaju ista
prava i obveze kao i osnivači. Prava i obvezekoje nisu utvrđene
ugovorom utvrđuju se pravilima zadruge.«

Članak 5.

Članak 8. mijenja se i glasi:

»(1) Zadrugar ulaže u zadrugu
članski ulog koji može biti u novcu, stvarima i pravima izraženim u kunskoj
protuvrijednosti. Pravilima zadruge odredit će se mjerila i kriteriji prema
kojima će se obračunavati novčana vrijednost uloga u stvarima i pravima.

(2) Zadrugari su ravnopravni
u odlučivanju neovisno o broju članskih uloga.

(3) Zadrugari unose jednake
uloge.«

Članak 6.

U članku 9. stavak 2. mijenja
se i glasi:

»(2) Ugovor o osnivanju sadrži:

1. ime i prezime osnivača i
njihove jedinstvene matične brojeve građana, odnosno tvrtku, sjedište pravne
osobe,

2. tvrtku i sjedište zadruge,

3. djelatnost,

4. visinu članskog uloga,
izraženu u novcu, stvarima i pravima izraženim u kunskoj protuvrijednosti,

5. rok u kojem se u zadrugu
moraju unijeti članski ulozi,

6. prava i obveze osnivača u
obavljanju djelatnosti, upravljanju, udjelu u dobiti, odnosno udjelu u pokriću
gubitaka, nastupanju u pravnom prometu, u odgovornosti i povratu uloga i drugih
sredstava,

7. druge odredbe koje se
odnose na osnivanje, poslovanje i prestanak zadruge.«

Članak 7.

U članku 11. iza podstavka
15. dodaje se novi podstavak 16. koji glasi:

»- uvjetima i postupku
prestanka članstva zadrugara koji svojim djelovanjem šteti interesima zadrugara
ili poslovanju zadruge,«.

  Dosadašnji podstavak
16. postaje podstavak 17.

Članak 8.

U članku 12. iza stavka 2.
dodaje se stavak 3. koji glasi:

»(3) Zadruga je dužna Rješenje
o upisu u sudski registar dostaviti Hrvatskom savezu zadruga u roku od 15 dana
računajući od dana upisa.«

Članak 9.

U članku 13. stavku 2.
umjesto zareza stavlja se točka, a riječi: »ako ugovorom o osnivanju zadruge
ili pravilima zadruge nije drugačije određeno« brišu se.

U stavku 3. riječi: »Ministar gospodarstva« zamjenjuju se riječima:
»Ministar za obrt, malo i srednje poduzetništvo«, a riječ: »zadruga« zamjenjuje
se riječima: »zadrugara, evidencija zadruga i zadružnih saveza.«

Članak 10.

U članku 14. stavku 1. iza riječi: »upravitelj« dodaje se zarez i riječi:
»ili uprava«.

Stavak 2. briše se.

Članak 11.

U članku 15. stavak 3. mijenja se i glasi:

»(3) Skupština zadruge:

– donosi pravila i druge opće akte,

– bira i opoziva nadzorni odbor i upravitelja, odnosno upravu i druga
tijela,

– donosi plan i program rada,

– donosi odluku o kreditnom zaduženju zadruge, te o opterećenju i otuđivanju
pokretne i nepokretne imovine,

– odlučuje o raspodjeli dobiti, te pokriću gubitaka,

– usvaja financijsko izvješće zadruge i izvješće o obavljenoj reviziji,

– donosi odluku o isključenju zadrugara,

– donosi odluku o suosnivanju druge zadruge,

– odlučuje o svim oblicima udruživanja i razdruživanja,

– odlučuje o svim pitanjima u skladu sa zakonom i pravilima zadruge.«

Članak 12.

Članak 16. mijenja se i glasi:

»(1) Nadzorni odbor ima najmanje tri člana. Skupština bira nadzorni
odbor većinom svih zadrugara na vrijeme od dvije godine. Član nadzornog odbora
može biti opozvan i prije vremena na koji je izabran. U postupcima protiv članova
nadzornog odbora zadrugu zastupaju opunomoćenici koje bira skupština.

(2) Ako zadruga ima manje od deset zadrugara, skupština zadrugara može
obavljati poslove nadzornog odbora.«

Članak 13.

Iza članka 16. dodaje se članak 16.a koji glasi:

»Članak 16.a

Nadzorni odbor sastaje se prema potrebi, najmanje jedanput u tri
mjeseca, a obavlja sljedeće poslove:

– nadzire upravu u vođenju poslova,

– po potrebi obavlja uvid u
poslovne knjige i obavlja nadzor financijskog poslovanja zadruge,

– obavlja pregled godišnjeg
obračuna, raspodjelu dobiti i pokriće gubitka, o čemu izvješćuje skupštinu
prije donošenja godišnjeg obračuna,

– radi zaštite interesa
zadruge privremeno može obustaviti izvršenje odluka i radnji članova uprave,
poduzeti mjere za redoviti nastavak poslova i u roku od osam dana saziva skupštinu,

– zastupa interese zadruge u
postupcima protiv članova uprave,

– saziva izvanrednu skupštinu
ako je to u interesu zadruge,

– obavlja i druge poslove u
skladu sa zakonom i pravilima zadruge.«

Članak 14.

U članku 17. stavku 1. iza riječi: »Upravitelj« dodaju se riječi:
»odnosno uprava«.

U stavku 2. i 3. iza riječi: »upravitelja« u određenom broju dodaju se
riječi: »ili člana uprave« u odgovarajućem broju.

Članak 15.

U članku 19. stavak 2. briše se.

U stavku 3. iza riječi: »pravima« stavlja se točka, a riječi: »a niti može
zahtijevati diobu imovine u zajedničkom vlasništvu« brišu se.

Iza stavka 3. dodaje se stavak 4. koji glasi:

»(4) Kod isplate zadrugara kojem je prestalo članstvo u zadruzi u udjel
zadrugara se uračunava dio imovine zadruge stečene za vrijeme njegova članstvau zadruzi i to razmjerno osobnom doprinosu zadrugara u stjecanju te
imovine.«

Članak 16.

Članak 24. mijenja se i glasi:

»(1) Zadruge mogu osnivati i udruživati se u teritorijalne i strukovne
zadružne saveze radi usklađivanja, zastupanja i promicanja zajedničkih interesa
u sklopu kojih ostvaruju gospodarske, poslovne i druge interese. Zadruge se iz
zadružnih saveza mogu razdružiti istupanjem ili isključenjem.

(2) Zadružni savez pravna je osoba i upisuje se u sudski registar,
sukladno pravilima za upis zadruga. Odlukom o osnivanju i statutom zadružnog
saveza utvrđuju se uvjeti i način osnivanja, djelatnost, upravljanje, prava i
obveze, način i uvjeti istupanja ili isključenja članica i ostale odredbe u
skladu sa zakonom.

(3) Zadružni savez je dužan rješenje o upisu u sudski registar dostaviti
Hrvatskom savezu zadruga u roku od 15 dana računajući od dana upisa.«

Članak 17.

Članak 25. mijenja se i glasi:

»(1) Hrvatski savez zadruga je samostalna stručno poslovna organizacija
zadruga i zadružnih saveza koji se osniva ovim Zakonom radi promicanja, usklađivanja
i zastupanja zajedničkih interesa zadrugara, zadruga i zadružnih saveza.

(2) Hrvatski savez zadruga zastupa interese zadruga i zadružnih saveza
pred državnim i drugim tijelima u zemlji i inozemstvu.

(3) Hrvatski savez zadruga je pravna osoba sa sjedištem u Zagrebu i
upisuje se u sudski registar.«

Članak 18.

Članak 26. mijenja se i glasi:

»(1) Hrvatski savez zadruga može osnovati područne urede.

(2) Broj i zadaće ureda utvrđuju se statutom. Odluku o osnivanju
donosi skupština.«

Članak 19.

Iza članka 26. dodaju se članci: 26.a, 26.b, 26.c, 26.d, 26.e, 26.f,
26.g, 26.h, 26.i i 26.j koji glase:

»Članak 26.a

Članovi Hrvatskog saveza zadruga obvezno su zadruge, te strukovni i
teritorijalni zadružni savezi registrirani na području Republike Hrvatske.

Članak 26.b

Zadaci Hrvatskog saveza
zadruga su:

– promicanje zadrugarstva i
zadružnih načela,

– zastupanje interesa zadruga
i zadružnih saveza pred tijelima državne uprave i drugim organizacijama,

– davanje mišljenja i
prijedloga državnim tijelima kod donošenja propisa u području zadrugarstva,

– pružanje stručne i druge
pomoći zadrugarima, zadrugama i zadružnim savezima, prilikom osnivanja,
poslovanja i prestanka rada zadruga i zadružnih saveza,

– vođenje evidencije zadruga
i zadružnih saveza,

– drugi poslovi koji
proizlaze iz zakona i statuta Hrvatskog saveza zadruga.

Članak 26.c

(1) Tijela Hrvatskog saveza
zadruga su skupština, nadzorni odbor i uprava.

(2) Skupština se sastoji
od predstavnika zadruga i zadružnih saveza.

(3) Mandat člana skupštine
traje četiri godine.

(4) Skupština Hrvatskog
saveza zadruga:

– donosi statut i druge opće
akte,

– imenuje i razrješava članove
nadzornog odbora i upravu,

– donosi financijski plan i
odlučuje o godišnjim financijskim izvješćima,

– odlučuje o raspisivanju
izbora,

– donosi odluku o visini, načinu
i rokovima plaćanja doprinosa,

– donosi pravilnik o
organizaciji Suda časti, te postupku i mjerama koje on može izreći,

– obavlja i duge poslove
predviđene zakonom.

Članak 26.d

(1) Statutom Hrvatskog saveza
zadruga utvrđuje se:

– način ostvarivanja
interesa, prava, obveza i odgovornosti članova,

– postupak donošenja i
izmjene statuta i drugih općih akata,

– tijela Hrvatskog saveza
zadruga, njihov sastav, djelokrug, način biranja i opoziva, te trajanje mandata
i način odlučivanja,

– ustrojstvo Hrvatskog saveza
zadruga, djelokrug rada ureda, te zadaci stručne službe,

– zastupanje i predstavljanje
Hrvatskog saveza zadruga,

– sastav, način izbora,
konstituiranje, djelokrug i način rada Suda časti,

– javnost rada i
informiranje,

– suradnja s tijelima državne
vlasti, drugim tijelima i organizacijama u zemlji i inozemstvu,

– osiguranje sredstava za rad
Hrvatskog saveza zadruga.

(2) Statut Hrvatskog saveza
zadruga objavljuje se u »Narodnim novinama«.

(3) Prethodno mišljenje na
Statut Hrvatskog saveza zadruga daje Ministarstvo za obrt, malo i srednje
poduzetništvo, a Vlada Republike Hrvatske daje suglasnost.

Članak 26.e

Nadzorni odbor Hrvatskog
saveza zadruga:

– utvrđuje prijedlog statuta
i drugih općih akata koje donosi skupština,

– predlaže odluke i stavove
te daje mišljenje o pitanjima o kojima raspravlja skupština,

– donosi odluku o prigovorima
na pojedinačne akte donesene u prvom stupnju,

– nadzire provođenje statuta
i drugih općih akata Hrvatskog saveza zadruga, materijalno-financijsko
poslovanje i raspolaganje sredstvima te obavlja i druge poslove predviđene
statutom.

Članak 26.f

Uprava Hrvatskog saveza
zadruga:

– predstavlja Hrvatski savez
zadruga u zemlji i inozemstvu, pred tijelima državne vlasti, zastupa Hrvatski
savez zadruga i odgovara za zakonitost rada Hrvatskog saveza zadruga,

– provodi odluke i zaključke
skupštine,

– vodi brigu o zakonitosti
rada stručnih službi,

– vodi brigu o imovini
Hrvatskog saveza zadruga,

– predlaže mjere za razvoj
zadrugarstva i zadružnog organiziranja,

– izvješćuje nadzorni odbor o
poslovima koji su joj stavljeni u nadležnost,

– obavlja i druge poslove
koji proizlaze iz odluka i za­ključaka skupštine i Statuta Hrvatskog saveza
zadruga.

Članak 26.g

Ista osoba ne može biti
istovremeno član uprave i nadzornog odbora.

Članak 26.h

(1) Sud časti tijelo je
Hrvatskog saveza zadruga koji djeluje po prijedlogu zadrugara, zadruga i zadružnog
saveza ili građana koji imaju pravni interes.

(2) U Sud časti skupština
imenuje 10 stalnih sudaca koji zasjedaju u vijeću od tri suca.

(3) Za suca Suda časti
može biti biran svaki zadrugar koji uživa poseban ugled, a mogu biti birane i
druge stručne osobe iz područja zadrugarstva i pravnih znanosti. Za suca Suda časti
ne mogu biti birani članovi nadzornog odbora, uprave ili upravitelji zadruga,
zadružnih saveza i Hrvatskog saveza zadruga.

Članak 26.i

Sredstva potrebna za rad
Hrvatskog saveza zadruga osiguravaju se iz doprinosa koji plaćaju članovi,
prihoda od imovine, naknade za usluge i drugih izvora.

Članak 26.j

(1) Hrvatski savez zadruga
ima stručnu službu.

(2) Opće akte o organizaciji
i radu stručne službe donosi tijelo Hrvatskog saveza zadruga određeno
statutom.«

Članak 20.

Iza članka 26.j dodaje se
nova glava VI. A koja glasi: »VI. A ZADRUŽNA REVIZIJA I NADZOR« i članci 26.k,
26.l i 26.m koji glase:

»Članak 26.k

(1) Zadruge podliježu obavezi
skraćene revizije suglasno propisima o računovodstvu s posebnim osvrtom na
status objekata, imovinu, način upravljanja, vođenja registra zadrugara, te zaštitu
gospodarskog i drugog interesa zadrugara. Zadruge su obvezne podvrgnuti se
reviziji svake treće financijske godine.

(2) Zadruga može pravilima
zadruge propisati provođenje revizije i u kraćim vremenskim razdobljima.

(3) Sukladno stavku 1. ovoga članka
na reviziju će se na odgovarajući način primjenjivati propisi o reviziji koji
se odnose na male poduzetnike i međunarodni standardi o reviziji.

Članak 26.l

(1) Reviziju zadruge vrši
ovlašteni revizor.

(2) Tijekom obavljanja
revizije ovlašteni revizor je obavezan u roku od tri dana izvijestiti upravu
zadruge o svakoj činjenici koja je uočena, a koja:

– predstavlja kršenje zakona
ili propisa,

– predstavlja težu prijevaru
ili pronevjeru,

– predstavlja materijalno značajnu
promjenu financijskog rezultata iskazanog u nerevidiranom godišnjem
financijskom izvješću,

– predstavlja kršenje
internih akata zadruge,

– kao i o ostalim činjenicama
i okolnostima koje mogu ugroziti daljnje poslovanje zadruge.

(3) Izvješće o obavljenoj
reviziji ovlašteni revizor dostavlja skupštini zadruge.

(4) Članovi uprave i
nadzornog odbora, radnici i članovi zadruge u kojoj se vrši revizija, ne mogu
provoditi reviziju te zadruge.

Članak 26.m

Nadzor nad primjenom odredaba
ovoga Zakona i propisa donesenih na temelju njega provodi nadležno ministarstvo
za obrt, malo i srednje poduzetništvo.«

Članak 21.

Članak 27. mijenja se i
glasi:

»(1) Novčanom kaznom od
2.000,00 do 10.000,00 kuna kaznit će se za prekršaj zadruga i zadružni savez
ako ne dostavi rješenje o upisu u Sudski registar Hrvatskom savezu zadruga u
zakonskom roku.

(2) Za prekršaj iz stavka 1.
ovoga članka kaznit će se i odgovorna osoba u zadruzi novčanom kaznom od
1.000,00 do 5.000,00 kuna.

(3) Novčanom kaznom od
5.000,00 do 20.000,00 kuna kaznit će se za prekršaj zadruga ako ne vodi imenik
zadrugara.

(4) Za prekršaj iz stavka 3.
ovoga članka kaznit će se i odgovorna osoba u zadruzi novčanom kaznom od
2.000,00 do 10.000,00 kuna.

(5) Novčanom kaznom od
2.000,00 do 15.000,00 kuna kaznit će se za prekršaj zadruga i zadružni savez
ako ne obavi usklađivanje s odredbama ovoga Zakona.

(6) Za prekršaj iz stavka 5.
ovoga članka kaznit će se i odgovorna osoba u zadruzi novčanom kaznom od
2.000,00 do 10.000,00 kuna.

(7) Novčanom kaznom od 2.000,00 do 15.000,00 kuna kaznit će se za prekršaj
zadruga ako ne izvrši reviziju propisanu ovim Zakonom.

(8) Za prekršaj iz stavka 7. ovoga članka kaznit će se i odgovorna
osoba u zadruzi novčanom kaznom od 2.000,00 do 10.000,00 kuna.«

Članak 22.

Iza članka 31. dodaje se članak 31.a koji glasi:

»Članak 31.a

Ukoliko se u roku od jedne godine računajući od dana prenošenja u vlasništvo
jedinici lokalne samouprave, imovina iz članka 31. ovoga Zakona ne prenese u
vlasništvo novoosnovanoj zadruzi iste djelatnosti na tom području, postaje državno
vlasništvo.«

Članak 23.

Članak 32. briše se.

Članak 24.

(1) Zadruge i zadružni savezi dužni su uskladiti svoje opće akte s
odredbama ovoga Zakona i na temelju izmijenjenih akata izabrati, odnosno
imenovati svoja tijela i podnijeti prijavu za upis u sudski registar u roku od šest
mjeseci, računajući od dana stupanja na snagu ovoga Zakona.

(2) Zadruge i zadružni savezi koji se osnuju ili usklade svoje opće
akte suglasno odredbama ovoga Zakona u vremenu prije nego što počne radom
Hrvatski savez zadruga, dostavit će rješenja o upisu u sudski registar, odnosno
rješenja o usklađivanju u roku od 15 dana, računajući od dana početka rada
Hrvatskog saveza zadruga.

Članak 25.

(1) Obvezuje se Vlada
Republike Hrvatske da u roku od 30 dana od dana stupanja na snagu ovoga Zakona,
imenuje privremenog upravitelja Hrvatskog saveza zadruga, koji će podnijeti
prijavu za upis u sudski registar i obaviti pripreme za početak njegova rada.

(2) Ministarstvo za obrt,
malo i srednje poduzetništvo poduzet će mjere i aktivnosti radi upisa u sudski
registar i početak rada Hrvatskog saveza zadruga.

Članak 26.

Pravilnik o imeniku
zadrugara, Pravilnik o evidenciji zadruga i zadružnih saveza donijet će
ministar za obrt, malo i srednje poduzetništvo u roku od tri mjeseca od dana
stupanja na snagu ovoga Zakona.

Članak 27.

Postupci koji su započeti, a
nisu dovršeni do stupanja na snagu ovoga Zakona, dovršit će se po odredbama
ovoga Zakona, osim postupaka usklađivanja stambenih zadruga na koje se
primjenjuje rok utvrđen Zakonom o izmjenama i dopunama Zakona o zadrugama
(»Narodne novine«, br. 67/01.).

Članak 28.

Na zadruge, strukovne i
teritorijalne saveze i Hrvatski savez zadruga, danom stupanja na snagu ovoga
Zakona neće se primjenjivati Zakon o Hrvatskoj gospodarskoj komori (»Narodne
novine«, br. 66/91. i 73/91.).

Članak 29.

Ovaj Zakon stupa na snagu osmoga dana od dana objave u »Narodnim
novinama«.

Klasa: 326-02/01-01 /02

Zagreb, 25. siječnja 2002.

HRVATSKI SABOR

Predsjednik
            Hrvatskoga sabora
            **Zlatko Tomčić,** v. r.

Zakon, NN 12/2002-289